Truchiljas (Venesuela)
Truchiljas (isp. Trujillo), pilnas pavadinimas Nuestra Senjora de la Pas de Truchiljas (Nuestra Señora de la Paz de Trujillo) – miestas šiaurės vakarų Venesueloje, slėnyje Meridos Kordiljeros pašlaitėje. Valstijos sostinė (tačiau dydžiu nusileidžia Valeros ir Bokono miestams). Žemės ūkio regiono prekybinis centras. Miestas žymus netoliese esančia 46,72 m aukščio Taikos Mergelės statula.